KOMISSION ASETUS (ETY) N:o 3746/89,
annettu 13 päivänä joulukuuta 1989,
kolmannessa maassa erityistuontikohtelun saaville naudanlihatuotteille asetuksen (ETY) N:o 3230/88 mukaisesti myönnettyjen vientitodistusten vakuuksista
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon kolmannessa maassa erityistuontikohtelun saavien maataloustuotteiden viennin avustamisesta 20 joulukuuta 1979 annetun neuvoston asetuksen (ETY) N:o 2931/79(1) ja erityisesti sen 1 artiklan 2 kohdan,
ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68(2), sellaisena kuin se on viimeksi muutettuna asetuksella (ETY) N:o 571/89(3),
sekä katsoo, että
naudanliha-alan tuonti- ja vientitodistustenjärjestelmän soveltamista koskevista erityisistä yksityiskohtaisista säännöistä 4 päivänä syyskuuta 1980 annetun komission asetuksen (ETY) N:o 2377/80(4), sellaisena kuin se on viimeksi muutettuna asetuksella (ETY) N:o 3182/88(5), 14 ja 15 artiklassa vahvistetaan komission asetuksen (ETY) N:o 2973/79(6), sellaisena kuin se on viimeksi muutettuna asetuksella (ETY) N:o 3434/87(7), 1 artiklassa tarkoitettujen tuotteiden vientitodistuksia koskevat yksityiskohtaiset säännöt,
komission asetuksessa (ETY) N:o 3230/88(8) vahvistetaan lihamäärät, jotka saadaan viedä maasta mainitun järjestelmän mukaisesti vuoden 1988 viimeisellä vuosineljänneksellä,
asetuksen (ETY) N:o 2377/80 6 artiklan 6 kohdassa säädetään, että vientitodistukseen liittyvän vakuuden vapauttamisen edellytyksenä on todisteen esittäminen tavaran saapumisesta määräpaikkaan; yhteisön ja Yhdysvaltojen tiettyjen naudanliha-alaa koskevien eläinlääketieteellisten toimenpiteiden erot ovat aiheuttaneet huomattavia muutoksia kaupan olosuhteisiin, eikä edellä mainitun asetuksen mukaisesti annettujen todistusten perusteella suunniteltua vientiä ole tämän vuoksi voitu toteuttaa; tämän johdosta on aiheellista säätää mainittujen todistusten saamiseksi annetun vakuuden vapauttamisesta, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Poiketen siitä, mitä asetuksen (ETY) N:o 2377/80 6 artiklan 6 kohdassa säädetään, asetuksen (ETY) N:o 3230/88 nojalla myönnettyihin vientitodistuksiin liittyvät vakuudet vapautetaan asianomaisten hakemuksesta.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 13 päivänä joulukuuta 1989.